පහ වසර ශිෂ්‍යත්ව විභාගයට මුහුණ දෙන සිසුන් වෙනුවෙන් ලේක්හවුස් ආයතනය මඟින් හඳුන්වා දෙන ‘විදුනැණ’ පුවත්පත එළිදැක්වීමේ උත්සවයට ඊයේ (06) සහභාගි වෙමින් හෙතෙම මේ බව සඳහන් කළේය.මෙයට අමතරව විභාග දෙපාර්තමේන්තුව පවත්වන සාමාන්‍ය පෙළ හා උසස් පෙළ විභාගවලට අයත් ප්‍රශ්න පත්‍ර හා ලකුණු දීමේ පටිපාටිය අනුසාරයෙන් සකස් කරන ප්‍රශ්නෝත්තර පොත් මුද්‍රණය කිරීමේ හා අලෙවි කිරීමේ අයිතියද ලේක්හවුස් ආයතනයට විභාග කොමසාරිස් ජෙනරාල්වරයා විසින් ලබාදී තිබේ.මේ සඳහා වූ බලපත්‍රය විභාග කොමසාරිස් ජෙනරාල්වරයා පසුගියදා නිකුත් කර තිබේ.ශ්‍රී ලංකාවේ අස්සක් මුල්ලක් නෑර සියලුම ප්‍රදේශවල ජනතාවගේ අතට පත්වන දිනමිණ, සිළුමිණ වැනි පරිණත පුවත්පත් පළ කරන ලේක්හවුස් ආයතනයට මේ බලපත්‍රය ලබාදීමට හැකිවීම පිළිබඳව සතුටට පත්වන බවත් සනත් පූජිත මහතා ප්‍රකාශ කළේය.ජය පවත්වන තරග විභාගවලදී අපේක්ෂකයන්ට විභාගයට මුහුණ දීමට සුදුසු දැනීම හා ශක්තිය ‘විදුනැණ’ වැනි පුවත්පත් එළිදැක්වීමෙන් ලැබෙන බවත් ඒ සඳහා උරදෙන ලේක්හවුස් ආයතනයට ස්තුතිවන්ත වන බවත් හෙතෙම පැවැසීය.ගුණාත්මකභාවයෙන් යුතු, නිවැරැදි පිළිගැනීමක් සහිත දේ 5 වසර ශිෂ්‍යත්වයට මුහුණ දෙන දරුවන්ට ලබා දෙන්නට “විදුනැණ” පුවත්පතට හැකියාවක් ඇතැයි ද ඒ කාර්යය ඉටු කිරීමට විභාග දෙපාර්තමේන්තුව උපරිමයෙන් සහාය දෙන්නේ යැයි ද ඒ මහතා වැඩිදුරටත් ප්‍රකාශ කළේය..